**FC 41 Dubinski čistač pora**

**Uputstvo za upotrebu**

** Pažljivo pročitajte ova uputstva za upotrebu, zadržite ih za kasniju upotrebu i obavezno ih učinite dostupnim drugim korisnicima, te pratite informacije koje sadrže.**

**Poštovani kupci,**

Radujemo se što ste se odlučili za jedan proizvod iz našeg asortimana. Mi stojimo iza kvalitetnih i ispitanih proizvoda sa polja toplote, blage terapije, masaže, mjerenja težine, krvnog pritiska, tjelesne temperature, pulsa i zraka. Molimo da ova uputstva pažljivo pročitate, sačuvate ih za kasniju upotrebu, te učinite ih dostupnim trećim licima i poštujete upozorenja.

Srdačni pozdravi,

Vaš Beurer tim

**Uključeno u isporuku**

**• 1 x FC 41**

**• 1 x okrugli nastavak (veliki)**

**• 1 x okrugli nastavak (mali)**

**• 1 x ovalni nastavak**

**• 10x zamjenski filteri**

**• 2 x zaptivna prstena**

**• 1 x poklopac filtera**

**• 1 x USB kabal za punjenje**

**• 1x set uputstava za upotrebu**

**UPOZORENJE**

• Uređaj je namijenjen samo za kućnu/privatnu upotrebu, a ne za komercijalnu upotrebu.

• Ovaj uređaj nije pogodan za osobe mlađe od 18 godina.

•Ovaj uređaj mogu koristiti osobe sa smanjenim fizičkim, senzornim ili mentalnim sposobnostima ili sa nedostatkom iskustva ili znanja, pod uslovom da se nadgledaju ili da su im date upute kako bezbjedno da koriste uređaj, te da su potpuno svjesni posljedičnih rizika upotrebe.

• Djeca se ne smiju igrati sa uređajem.

• Čišćenje i održavanje ne smiju obavljati djeca, osim ako se nadgledaju.

• Ako je mrežni kabal ovog uređaja oštećen, mora se odložiti. Ukoliko se ne može ukloniti, uređaj mora biti odložen.

1. **Upoznavanje Vašeg uređaja**

|  |  |
| --- | --- |
|  | **OPASNOST**  Ovaj uređaj se ne smije koristiti blizu vode ili u vodi (npr. u umivaoniku ili u tušu ili kadi) - opasnost od električnog udara! |
|  | **UPOZORENJE**  Obavještenje o upozorenju koje ukazuje na rizik od povrede ili oštećenja zdravlja |
|  | **VAŽNO**  Bezbjedonosna napomena koja ukazuje na moguća oštećenja uređaja / dodataka |
|  | **NAPOMENA**  Napomena o važnim informacijama. |
|  | Pratite uputstva za upotrebu |
|  | Direktna struja |
|  | Odlaganje u skladu sa direktivom EC ( Otpadna električna i elektronska oprema- WEEE) |
|  | Proizvođač |
|  | Koristiti samo u zatvorenom prostoru |
|  | Odložite ambalažu na ekološki prihvatljiv način. |

Dubinski čistač pora FC 41 omogućava dubinsko čišćenje pora zahvaljujući vrhunskoj vakuumskoj tehnologiji. Koristeći okrugle dodatke, možete efikasno uklanjati mrlje, mitesere i ostatke perutave kože. Nadalje, dubinski čistač pora ima ovalni dodatak koji možete koristiti da poboljšate elastičnost kože i cirkulaciju u licu. Dubinski čistač pora ima jasan LCD displej za prikazivanje stanja baterije i nivoa intenziteta. Sa ukupno 5 dostupnih nivoa intenziteta, dubinski čistač pora omogućava personalizirano čišćenje i njegu prema vašim potrebama.

1. **Znaci i simboli**

Slijedeći simboli pojavljuju se u ovim uputama za upotrebu i na uređaju:

1. **Predviđena upotreba**

Uređaj se može koristiti samo na licu (osim na kapcima i usnama) odrasle osobe. Ne koristite uređaj na životinjama! Uređaj je namijenjen samo za privatnu upotrebu, a ne za medicinsku ili komercijalnu upotrebu. Koristite uređaj u svrhu za koju je isključivo razvijen, te samo na način naveden u ovim uputama za upotrebu. Bilo koji oblik nepravilne upotrebe može biti opasan. Proizvođač nije odgovoran za štete koje nastanu usljed nepravilne ili neispravne upotrebe. Nemojte koristiti uređaj ako se jedno ili više slijedećih upozorenja i bezbjedonosnih napomena odnosi na Vas. Ako niste sigurni da li je uređaj pogodan za Vas, obratite se svom ljekaru.

1. **Upozorenja i bezbjedonosne napomene**

**UPOZORENJE** • Opasnost od gušenja ambalažnim materijalom. Držite ambalažni materijal dalje od djece **!** • Prije upotrebe provjerite da uređaj i dodatna oprema nemaju vidljive štete. Ako imate bilo kakvih sumnji, nemojte koristiti uređaj i obratite se prodavcu ili navedenoj adresi korisničkog servisa. • Držite mrežni adapter dalje od vode.


**UPOZORENJE NE** koristite uređaj:

• na raspuknutoj koži • na otvorenim ranama • u području očiju ili usana • na bilo kojem dijelu tijela osim lica ( izuzev područja očiju i usana) • tokom trudnoće • ako ste imali kozmetičku operaciju na licu • ako bolujete od bilo koje vrste bolesti srca • ako imate kožnu bolest (npr. herpes, vaskularne bolesti ili rast kože)• ako imate rak kože • ako imate iritaciju kože• odmah nakon sunčanja ili ako imate opekotine od sunca • ako uzimate lijekove koji sadrže steroide• ako uzimate razrjeđivače krvi • ako imate multiplu sklerozu, dijabetes ili autoimuni poremećaj.

**VAŽNO** Samo stručno osoblje može izvršiti popravke električnih uređaja. Nepravilan popravak može izložiti korisnike znatnoj opasnosti. U slučaju kvara ili oštećenja, uređaj popravite u ovlaštenoj radionici od strane stručnog lica.

**UPOZORENJE** • Osigurajte da USB kabal za punjenje i mrežni adapter ne dođu u kontakt s vodom, parom ili drugim tekućinama.• Koristite uređaj samo u suhim prostorijama (npr. nikada u kadi, sauni).• Nemojte da vam ispadne uređaj ili da ga izlažete bilo kakvim padovima.• Koristite uređaj samo sa suhim rukama.

**Napomene o rukovanju baterijama** • Ako vaša koža ili oči dođu u kontakt sa tečnošću baterije, isperite pogođena područja sa puno vode i potražite medicinsku pomoć. Opasnost od gušenja **!** Mala djeca mogu progutati i ugušiti se baterijama. Čuvajte baterije dalje od dohvata djece • Opasnost od eksplozije! Nikada ne bacajte baterije u vatru.• Nemojte rastavljati, razdvajati ili razbijati baterije.• Koristite samo punjače navedene u uputstvima za upotrebu.•Baterije morate pravilno napuniti prije upotrebe. Uputstva proizvođača i specifikacije u ovim uputstvima za upotrebu, koja se tiču ispravnog punjenja, morate stalno pratiti.• Potpuno napunite bateriju prije početne upotrebe.• Da biste postigli da upotrebni vijek baterije bude što duži, potpuno napunite bateriju najmanje dva puta godišnje.

1. **Opis uređaja**

**5.1. Uređaj**

**1. Dodatak**

**2. Usisna glava sa poklopcem filtera**

**3. Indikator intenziteta i stanja baterije**

**4**. **- / + dugme**

Za podešavanje nivoa intenziteta (20%, 40%,60%, 80% ili 99%)

**5. Dugme ON / OFF** ( uključen/isključen)

**6. Mikro USB spojnica**

Za punjenje baterije sa mikro USB kablom za punjenje

**5.2 Dodaci**

|  |  |
| --- | --- |
|  | **Okrugli dodatak(veliki)**  Pogodan za čišćenje pora na velikim područjima. Može se koristiti bilo gdje na licu, osim na koži oko očiju. |
|  | **Okrugli dodatak(mali)**  Pogodan za čišćenje pora na teško dostupnim mjestima(npr. na nosu). Može se koristiti bilo gdje na licu, čak i na osjetljivoj koži oko očiju. |
|  | **Ovalni dodatak**  Podstiče elastičnost i cirkulaciju kože lica. Posebno pogodan za upotrebu na vanjskoj strani nosnica i oko očiju i usta. Preporučujemo da koristite ovalni dodatak sa nivoom intenziteta 1. |

1. **Upotreba**

**6.1 Izvođenje testa na koži**

Testirajte kožu sa uređajem 24 sata prije upotrebe. Testirajte uređaj na najnižem nivou intenziteta na malim, neupadljivim područjima vašeg vrata. Ako je, poslije 24 sata, testirana površina crvena ili bolna, ne koristite uređaj.

**VAŽNO**

Ne koristite uređaj na istom području kože duži vremenski period kako bi se spriječilo nastajanje modrica.

* 1. **Punjenje baterije**

Prije prve upotrebe uređaja, pustite isti da se puni najmanje 5 sati. Postupite na slijedeći način:

• Spojite USB kabal za punjenje sa odgovarajućim mrežnim adapterom (izlaz: 5 V;0,5 A) i uređajem. Zatim stavite mrežni adapter u odgovarajuću utičnicu.

Alternativno, uređaj također možete napuniti i pomoću USB kabla za punjenje preko USB port-a na računaru ili laptopu.

Indikator stanja baterije na ekranu prikazuje trenutno stanje baterije tokom punjenja. Kada se uređaj potpuno napuni, pojavljuje se na ekranu

Baterija će trajati oko 90 minuta rada (pri najvećem nivou intenziteta) kada je potpuno napunjena. Ako indikator napunjenosti baterije treperi u ekranu, morate ponovo da napunite uređaj.

* 1. **Molimo Vas da obratite pažnju na slijedeće prije upotrebe**

****

**Napomena** Prije nego što počnete da koristite uređaj, uvjerite se da je vaše lice čisto, suho i bez tragova proizvoda kao što su puder, krema ili šminka.

**UPOZORENJE**

• Nemojte koristiti uređaj više od jedanput sedmično.

• Odmah nakon upotrebe, tretirana koža na licu može biti blago crvena. Ovo je normalno i crvenilo će nestati samo od sebe, najkasnije poslije 30 minuta.

• Jedan dan prije i jedan dan nakon upotrebe izbjegavajte aktivnosti koje uzrokuju da se znojite, kao što su odlasci u saune, solarijume i izlaganje suncu.

• Nakon upotrebe: Očistite lice vodom i zaštitite ga od izlaganja suncu.



Uređaj se također može koristiti dva puta sedmično na neosjetljivoj koži (sa pauzom od najmanje 48 sati između upotrebe).

**6.4. Upotreba**



1. Okrenite dodatak (priključak) da biste ga skinuli sa uređaja i uklonite poklopac sa usisne glave.

****

2. Postavite filter na usisnu glavu, i onda postavite poklopac nazad preko njega. Budite sigurni da filter ostaje suh.

****3. Postavite dodatak koji želite koristiti na usisnu glavu.

4. Pritisnite sada dugme ON / OFF da biste uključili uređaj. Indikator intenziteta i stanja baterije počinje da svijetli.

5. Odaberite željeni nivo intenziteta pomoću - / + dugmadi. Preporučujemo Vam da počnete upotrebu koristeći niski nivo intenziteta tokom prvih nekoliko primjena, da biste se postepeno navikli na uređaj.

6. Pomjerajte dodatak preko Vašeg lica. Uvjerite se da ne pomjerate dodatak preko jednog dijela lica više od jedanput. Više detalja o tretmanu može naći u odjeljku "6.5 Područja primjene".

** Napomena**

**Pritisak koji primijenite kada koristite uređaj treba da bude udoban, a ne bolan. Malo blagog crvenila treba očekivati nakon upotrebe**.

****7. Za kraj upotrebe, pritisnite dugme ON / OFF. Indikator intenziteta i stanja baterije se gasi.



8. Promijenite filter nakon svake upotrebe. Da biste to uradili, okrenite dodatak ( priključak) da biste ga podigli; zatim uklonite poklopac ispod njega. Koristite pincetu za uklanjanje filtera.

**6.5 Područja primjene**

**Napomena**

**Pobrinite se da je dio lica koji tretirate napet kada pomjerate uređaj preko kože.** To možete učiniti tako, da kožu zategnete u stranu ili prema dolje vašom slobodnom rukom. **Ne koristite uređaj na istoj površini kože tokom dužeg vremenskog perioda.**

**Čelo:**

****Pomjerajte uređaj polako i ravnomjerno prema van od središta čela. Pobrinite se da ne tretrate bilo koji dio Vaše kože više od jedanput.

**Sljepočnice:**

Pomjerajte uređaj prema van, prema liniji rasta kose. Ponovite ovo na lijevo i desno od nosa. Pobrinite se da je uređaj udaljen najmanje 1 cm od vaših očiju.

**Nos:**

Pomjerajte uređaj dolje prema centru nosa počevši od vrha. Ponovite ovo lijevo i desno od nosa.

**Obrazi:**

Pomjerajte uređaj prema van preko vaših obraza.

**Oko usta:**

Pomjerajte uređaj duž vaše gornje usne od centra, lijevo i desno. Pomjerajte uređaj prema gore od Vaše donje usne, lijevo i desno. Pobrinite se da ne dodirujete usne.

1. **Čišćenje i održavanje**

• Nikada ne uranjajte uređaj u vodu ili druge tekućine.

• Dezinfikujte dodatke standardnim dezinfekcionim sredstvom nakon svake upotrebe.

• Promjenite filter nakon svake upotrebe

.• Koristite suhu krpu za čišćenje nečistoća. Nemojte koristiti abrazivna sredstva za čišćenje.

• Zaštitite uređaj od pada, vlage, prašine, hemikalija, označenih fluktuacija temperature i obližnjih izvora toplote (peći, grijači).

1. **Rezervni dijelovi i zamjenjivi dijelovi**

Rezervni i zamjenski dijelovi dostupni su kod odgovarajuće adrese korisničkog servisa (prema popisu adresa usluga).

Molimo, navedite odgovarajući broj narudžbe.

|  |
| --- |
| **Rezervni dijelovi** |
| 10 zamjenjivih filtera |
| 2 zaptivna prstena |
| Okrugli dodatak (veliki) |
| Okrugli dodatak (mali) |
| Ovalni dodatak |
| USB kabal za punjenje |
| Poklopac filtera |

1. **Odlaganje**

Zbog ekoloških razloga, nemojte odlagati uređaj na kućni otpad na kraju njegovog upotrebnog vijeka. Odložite uređaj na odgovarajuću lokalnu kolekciju ili tačku za recikliranje. Odložite uređaj u skladu sa EC direktivom - WEEE (Otpadna električna i elektronska oprema). Ako imate bilo kakvih pitanja, molimo kontaktirajte lokalne organe nadležne za odlaganje otpada.

1. **Tehnički podaci**

|  |  |
| --- | --- |
| Napajanje | 5 V 0.5 A |
| Dimenzije | 169 x 43 x 43 mm |
| Baterija:  Kapacitet  Nominalni napon  Oznaka tipa | 900 mAh 3.7 V Litijum-jon |
| Težina | ~ 150 g |

1. **Garancija/servis**
2. U slučaju reklamacije pod garancijom, molimo obratite se lokalnom prodavcu ili lokalnom predstavniku koji je naveden na listi "međunarodni servis".U slučaju vraćanja uređaja molimo dodajte kopiju vašeg računa i kratak izvještaj o kvaru.

Primjenjuju se slijedeći uslovi garancije:

1. Garantni rok za BEURER proizvode je ili 3 godine ili - ako je duži - određeni garantni rok odnosne države, od datuma kupovine.

U slučaju reklamacije unutar garancije, datum kupovine treba da bude dokazan računom od kupovine ili fakturom.

2. Popravke (kompletnog uređaja ili dijelova uređaja) ne produžavaju garantni period.

3. Garancija ne važi za štete zbog:

a. nepravilnog postupanja, npr. kršenjem korisničkih uputa.

b. popravke ili promjene od strane kupca ili neovlaštene treće strane.

c. prevoza od proizvođača do potrošača ili tokom prevoza do servisnog centra.

d. Garancija ne važi za dodatke koji su podložni uobičajenom habanju (manžeta, baterije itd.).

4. Odgovornost za direktne ili indirektne posljedične gubitke izazvane uređajem je isključena, čak i ako je šteta na uređaju prihvaćena kao reklamacija unutar garancije.

-Podliježe greškama i promjenama